b'\n_START_ARTICLE_\nVirustorjunta\n_START_PARAGRAPH_\nVirustorjunta k\xc3\xa4sitt\xc3\xa4\xc3\xa4 sellaisia tietokoneohjelmia, joilla etsit\xc3\xa4\xc3\xa4n ja tuhotaan paikallisesta j\xc3\xa4rjestelm\xc3\xa4st\xc3\xa4 tai  et\xc3\xa4pisteest\xc3\xa4 haitallisia prosesseja, niiden tarvitsemia tiedosto tai ajettaviin ohjelmatiedostoihin tarttunutta haittakoodia. Virustorjunnan teht\xc3\xa4viin kuuluu ty\xc3\xb6aseman puhdistamisen lis\xc3\xa4ksi est\xc3\xa4\xc3\xa4 virustartunnan levi\xc3\xa4minen muille koneille verkossa tai massamuistien kautta. Useimmat virustorjuntaohjelmat perustuvat tarkistelaskentaan._NEWLINE_Jotkut yritykset myyv\xc3\xa4t virustorjuntaa nimikkeell\xc3\xa4 tietoturvaohjelmisto. T\xc3\xa4ll\xc3\xb6in mukana saattaa olla lis\xc3\xa4toimintoja, kuten palomuuri ja urkintasivustojen tunnistus._NEWLINE_K\xc3\xa4ytt\xc3\xa4j\xc3\xa4 voi itse vaikuttaa virusten levi\xc3\xa4miseen omaksumalla oikeita ty\xc3\xb6tapoja. UNIX-ymp\xc3\xa4rist\xc3\xb6ss\xc3\xa4 virusten toiminta hankaloituu, kun kirjautuu sis\xc3\xa4\xc3\xa4n p\xc3\xa4\xc3\xa4k\xc3\xa4ytt\xc3\xa4j\xc3\xa4n sijasta perusk\xc3\xa4ytt\xc3\xa4j\xc3\xa4n\xc3\xa4. Jotkut tietokonevirukset pystyv\xc3\xa4t k\xc3\xa4\xc3\xa4nt\xc3\xa4m\xc3\xa4\xc3\xa4n virustorjunnan pois p\xc3\xa4\xc3\xa4lt\xc3\xa4 tai osaavat muulla tavoin h\xc3\xa4irit\xc3\xa4 toimintaa. Kiintolevyn sis\xc3\xa4lt\xc3\xa4mist\xc3\xa4 ty\xc3\xb6tiedostoista kannattaa pit\xc3\xa4\xc3\xa4 varmuuskopiot, sill\xc3\xa4 virukset voivat hetkess\xc3\xa4 tehd\xc3\xa4 niist\xc3\xa4 k\xc3\xa4ytt\xc3\xb6kelvottomia._NEWLINE_Tunnettuja virustorjuntaohjelmistojen valmistajia ovat mm. F-Secure, Kaspersky Lab, Norman, Panda ja Symantec. Ilmaisia virustorjuntaohjelmistoja yksityisk\xc3\xa4ytt\xc3\xb6\xc3\xb6n ovat mm. AntiVir, AVG Free, Avast!, Windows Defender, Total AV ja Bitdefender. Ilmaisohjelmista on my\xc3\xb6s kattavammat maksulliset versiot.'